شەفەق نیوز/ پۆلیس فریاکەفتن بەغداد، ئمڕوو یەکشەممە، دەسگیرکردن ٢٨٩ گەیاکەر لە پایتەخت راگەیان ، لە هەڵمەتیگ ك سێ رووژ وەردەوام بوی.وەڕیەوبەرایەتی فریاکەفتن بەغداد لەبەیاننامەیگ رەسیە ئاژانس شەفەق نیوز وت: مەفرەزەگانی وەردەوامن لە جیوەجیکردن هەڵمەت گەورایگ ئەرا نواگردن لە گەیاکردن لە گشت بەغداد پایتەخت، و لەماوەی سێ رووژ گوزەیشتە دەسوەسەر ٢٨٩ گەیاکەر کریا له‌ چینەیل جوورا جور لە تەمەن، و دریانە دەس ناوەندەیل پۆلیس.بەیاننامەگە دیاری کرد ک هەڵمەتەگە وەردەوامە ئەرا لەناوبردن ئی دیارده‌ی نا شارستانیە، و ساکاڵای فرە لا لەیەن هاووڵاتیەیل هات لەباوەت گەیاکردن ک لەماوەیل دویایی وڵاوە بوی وە ئامانج وەدەسهاوردن پویل لە ری فرە ئاسانیگ، و هەمیش بڕیگیان رەسنە دزیکردن هەرچشت گرانیگ لە وەردەم ماڵەیل هاووڵاتیەیل.لە باوەتیگ پەیوەندی دار، بەیاننامەگە باس کرد ک دەوریەیل فریاکەفتن بەغداد دەسنانە بان بڕیگ ماتۆرسكل لەوەر پێشیل کردن رینما یاساییەگە ژمارە ٨١٠ ، لە وەخت وەجیهاورن ئەرکە ئەمنیەگان لە بەغداد پایتەخت و لەماوەی سێ رووژ گوزەیشتە
